на пасивни риболовни уреди, шамандури и бим тралове, които не са маркирани и разпознаваеми в съответствие с разпоредбите на членове 10—17 от настоящия регламент.
 3. Във водите на ЕС по параграф 1 се забранява да се държат на борда:
 а)
 греди на бим трал, на които не са обозначени буквите и цифрите на външната регистрация в съответствие с член 10 от настоящия регламент;
 б)
 пасивен риболовен уред, върху който не е поставена табела в съответствие с член 11, параграф 2 от настоящия регламент;
 в)
 шамандури, които не са маркирани в съответствие с член 13, параграф 2 от настоящия регламент.
 Член 10
 Правила за бийм тралове
 Капитанът на риболовен кораб на ЕС или неговият представител гарантира, че всеки монтиран бим трал, държан на борда или използван за риболов, е с ясно обозначени букви и цифри на външната регистрация на този риболовен кораб върху повърхността на гредата на всяка конструкция на бим трал.
 Член 11
 Правила за пасивни риболовни съоръжения
 1. Капитанът на риболовния кораб на ЕС или неговият представител гарантира, че всеки пасивен риболовен уред, държан на борда или използван за риболов, е ясно маркиран и разпознаваем в съответствие с разпоредбите на настоящия член.
 2. Върху всеки пасивен риболовен уред, използван за риболов, има постоянно видимо обозначение на буквите и цифрите на външната регистрация, обозначени върху корпуса на риболовния кораб, към който принадлежи:
 а)
 за мрежи — върху табела, прикрепена към горния първи ред;
 б)
 за въдици и парагади — върху табела на мястото на контакта със закотвената шамандура;
 в)
 за винтери и капанни уреди — върху табела, прикрепена към дънното въже;
 г)
 за пасивни риболовни уреди, разпростиращи се на повече от една морска миля, — върху табели, прикрепени в съответствие с а), б) и в), на равни интервали, непревишаващи една морска миля, така че нито една част на пасивния риболовен уред, разпростираща се на повече от една морска миля, да не бъде оставена немаркирана.
 Член 12
 Правила за табелите
 1. Всяка табела трябва да бъде:
 а)
 изработена от устойчив материал;
 б)
 здраво закрепена върху уреда;
 в)
 широка най-малко 65 милиметра;
 г)
 дълга най-малко 75 милиметра.
 2. Табелата не трябва да позволява отстраняване, заличаване и изменяне, нито да бъде нечетлива, покрита или замаскирана.
 Член 13
 Правила за шамандурите
 1. Капитанът на риболовния кораб на ЕС или неговият представител гарантира, че двете крайни маркиращи шамандури и междинната маркираща шамандура, прикрепени в съответствие с приложение IV, са монтирани на всеки един от пасивните риболовни уреди, използвани за риболов, и са разгърнати в съответствие с разпоредбите на настоящия раздел.
 2. Всяка крайна маркираща шамандура и междинна шамандура съдържат обозначение на буквите и цифрите на външната регистрация, обозначени върху корпуса на риболовния кораб на ЕС, към който те принадлежат и който е разгърнал тези шамандури, както следва:
 а)
 буквите и цифрите са обозначени на възможно най-високо равнище над водата, така че да се виждат ясно;
 б)
 в цвят, контрастиращ с повърхността, на която са обозначени.
 3. Буквите и цифрите, обозначени върху маркиращата шамандура, не трябва да бъдат заличавани, изменяни или да бъдат оставени да станат